# Atletisme als Jocs Olímpics d'Estiu de 2024 - 3000m obstacles femení

La prova de 3000m obstacles femenina d'Atletisme als Jocs Olímpics de París 2024 serà la 5a edició de l'esdeveniment en unes Olimpíades. La prova es disputarà entre el 6 i el 8 d'agost del 2024 a l'Stade de France de París.
L'ugandesa Peruth Chemutai és la vigent campiona de la prova olímpica, després de guanyar la medalla d'or als Jocs Olímpics de Tòquio 2020. La medalla de plata la va guanyar l'estatunidenca Courtney Frerichs i la medalla de bronze fou per la kenyana Hyvin Jepkemoi.
L'equip de Rússia és la selecció més guardonada, amb 1 medalla d'or i 1 medalla de bronze, en les 4 edicions que l'esdeveniment ha estat present als Jocs Olímpics. La russa Gulnara Samitova-Galkina, l'ugandesa Peruth Chemutai, la tunisiana Habiba Ghribi i la bahrainiana Ruth Jebet, amb 1 medalla d'or cadascuna, són les atletes més guardonades en tota la història de la competició.

## Format

Els 3.000 metres obstacles són una prova que consisteix en fer 7 voltes i mitja al voltant de la pista olímpica superant obstacles. La competició començara amb la fase de Heats (on hi haurà 3 curses diferents). Les 3 primeres atletes es classificaran directament per la final, juntament amb els 6 millors temps globals de totes les curses. La final la disputaran 15 corredores i les 3 atletes que quedin al capdavant a la final, obtindran les medalles.

## Classificació

Hi ha dues maneres de classificar-se per la prova olímpica. La forma principal és superant la marca estàndard de classificació (que per aquesta edició són 9:23.00 minuts), en qualsevol prova organitzada o supervisada per la Federació Internacional d'Atletisme, entre l'1 de juliol de 2023 i el 30 de juny de 2024. Depenent dels llocs que sobrin, es podran classificar les atletes que no hagin aconseguit aquesta marca, mitjançant les places universals i el rànquing atlètic i fent prevaler la diversitat geogràfica. S'ha de tenir en compte que només es podran classificar un màxim de 3 atletes per país i en cas que sigui superior, cada federació haurà d'escollir les 3 corredores que consideri per participar en les Olimpíades.
| Mètode de classificació | Places | País | Atleta classificada |
| Marca estàndard - 9:23.00' | 3 | Etiòpia | Sembo Almayew |
| Marca estàndard - 9:23.00' | 3 | Etiòpia | Lomi Muleta |
| Marca estàndard - 9:23.00' | 3 | Etiòpia | Zerfe Wondemagegn |
| Marca estàndard - 9:23.00' | 3 | Kenya | Beatrice Chepkoech |
| Marca estàndard - 9:23.00' | 3 | Kenya | Jackline Chepkoech |
| Marca estàndard - 9:23.00' | 3 | Kenya | Faith Cherotich |
| Marca estàndard - 9:23.00' | 3 | Estats Units | |
| Marca estàndard - 9:23.00' | 2 | França | Alice Finot |
| Marca estàndard - 9:23.00' | 2 | França | Flavie Renouard |
| Marca estàndard - 9:23.00' | 1 | Albània | Luiza Gega |
| Marca estàndard - 9:23.00' | 1 | Alemanya | Olivia Gürth |
| Marca estàndard - 9:23.00' | 1 | Bahrain | Winfred Yavi |
| Marca estàndard - 9:23.00' | 1 | Eslovènia | Marusa Mismas-Zrimsek |
| Marca estàndard - 9:23.00' | 1 | Espanya | Irene Sánchez-Escribano |
| Marca estàndard - 9:23.00' | 1 | Índia | Parul Chaudhary |
| Marca estàndard - 9:23.00' | 1 | Polònia | Alicja Konieczek |
| Marca estàndard - 9:23.00' | 1 | Regne Unit | Aimee Pratt |
| Marca estàndard - 9:23.00' | 1 | Tunísia | Marwa Bouzayani |
| Marca estàndard - 9:23.00' | 1 | Uganda | Peruth Chemutai |
| Rànquing atlètic | 1 | | |
| Places universals | 1 | | |

## Medaller històric

| Posició | País | | | | Total |
| 7 | Rússia | 1 | 0 | 1 | 2 |
| 1 | Uganda | 1 | 0 | 0 | 1 |
| 4 | Bahrain | 1 | 0 | 0 | 1 |
| 5 | Tunísia | 1 | 0 | 0 | 1 |
| 3 | Kenya | 0 | 2 | 2 | 4 |
| 2 | Estats Units | 0 | 1 | 1 | 2 |
| 6 | Etiòpia | 0 | 1 | 0 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 3 febrer 2024].
* ↑ «Tokyo 2020 Athletics women's 3000m steeplechase results» (en anglès). Olympics.com.
* ↑ «3000 metres obstacles» (en anglès). World Athletics. [Consulta: 4 febrer 2024].
* ↑ «Rànquing oficial - 3000m obstacles femení» (en anglès). World Athletics. [Consulta: 4 febrer 2024].
* ↑ «How to qualify for athletics at Paris 2024. The Olympics qualification system explained» (en anglès). Olympics.com, 27-06-2023.